b'\n_START_ARTICLE_\nTidlig indsats l\xc3\xb8nner sig - filmen om Tore\n_START_SECTION_\nHandling\n_START_PARAGRAPH_\nHvert \xc3\xa5r f\xc3\xb8des i Danmark omkring 50 b\xc3\xb8rn med Downs syndrom. Diagnosen stilles ved f\xc3\xb8dslen, og der kan derfor straks iv\xc3\xa6rks\xc3\xa6ttes en p\xc3\xa6dagogisk indsats og konstruktiv r\xc3\xa5dgivning. Tore er f\xc3\xb8dt med Downs syndrom - han er mongol - og den p\xc3\xa6dagogiske indsats begyndte, da han var 3 uger. Filmen f\xc3\xb8lger ham, fra han er 5 m\xc3\xa5neder til han er 3 \xc3\xa5r, og viser hans dagligdag, for\xc3\xa6ldrenes indsats, den vejledning sm\xc3\xa5b\xc3\xb8rnskonsulenterne yder, b\xc3\xb8rnehavens og talep\xc3\xa6dagogens arbejde med at st\xc3\xb8tte og fremme hans udvikling. Filmen dokumenterer, at den tidligere indsats giver Tore noget, han ellers ikke ville have f\xc3\xa5et: Sm\xc3\xa5 \xc3\xa6ndringer i udviklingen, som betyder store fremskridt for ham og hans familie.'